Κακόβουλη συμμόρφωση

Κακόβουλη συμμόρφωση ονομάζεται η εκδικητική συμμόρφωση σε εντολές και κανόνες ενός ανωτέρου κατά γράμμα, γνωρίζοντας ή σκοπεύοντας ότι η συμμόρφωση αυτή θα επιφέρει αρνητικές συνέπειες. Tom DeMarco, Tim Lister, Peopleware: Productive Projects and Teams, p. 179, Addison-Wesley, 2013 . Είναι γενικά αποδεκτό πως για να πετύχει οποιαδήποτε μορφή ανθρώπινης συνεργασίας -πόσο μάλλον επί πληρωμή- πρέπει να υπάρχει εκτός από το πλαίσιο των γραπτών κανόνων και καλή πίστη μεταξύ των εμπλεκομένων. https://www.wired.co.uk/article/employee-goodwill-metric Ωστόσο όταν υπάρχει βαθύ χάσμα μεταξύ των εντολέων και των εντολοδόχων, όπως για παράδειγμα σε μεγάλες εταιρίες με αυστηρή γραφειοκρατική διοίκηση, οι υπάλληλοι είναι λιγότερο πιθανό να παραβιάσουν τους κανονισμούς ακόμα και αν πρόκειται για το καλό της εταιρίας. Αυτό μπορεί να γίνεται από απλή απάθεια, δηλαδή γιατί η εμπλοκή τους δε θα τους επιφέρει προσωπικό όφελος και πιθανόν να τους δημιουργήσει επιπλέον υποχρεώσεις ή κακόβουλα, ώστε δηλαδή να εκδικηθούν τη διοίκηση και τους αυστηρούς/παράλογους κανόνες της. Για παράδειγμα εαν ενα ανώτερο στέλεχος έχει παράλογες απαιτήσεις από κάποιον υπάλληλο χωρίς να κατανοεί τις υποχρεώσεις και τις ιδιαιτερότητες της εργασίας του δεύτερου, τότε ο δεύτερος ενδεχομένως να προτιμήσει να συμμορφωθεί κακόβουλα και να κάνει τη δουλειά του χειρότερα προκειμένου να μην έχει άλλα προβλήματα με τους ανωτέρους του ή να τους εκδικηθεί. Η κακόβουλη συμμόρφωση ανήκει στο πλαίσιο των παθητικά επιθετικών συμπεριφορών και είναι ένδειξη μιας αποτυχημένης διοίκησης, έλλειψης αξιοκρατίας και γενικότερα χαμηλού ηθικού. Τέτοια φαινόμενα μπορούν να αντιμετωπιστούν με την έμπρακτη επιβράβευση των εντολοδόχων για την αποτελεσματικότητά τους, την απαγκίστρωση από παράλογους κανονισμούς και απαιτήσεις και την καλλιέργεια αμοιβαίας κατανόησης και σεβασμού μεταξύ των εντολέων-εντολοδόχων. Cecilie Strømgaard Patscheider, Djøf: Lyv dig ud af spørgsmål om babyplaner og seksualitet til jobsamtalen, url=https://politiken.dk/oekonomi/arbejdsmarked/art5631645/Djøf-Lyv-dig-ud-af-spørgsmål-om-babyplaner-og-seksualitet-til-jobsamtalenhttps://www.globalbankingandfinance.com/all-you-need-to-know-about-malicious-compliance/amp/

 Παράδειγμα 
Ο γενικός πίνακας ενός μαγαζιού παθαίνει κάποια βλάβη και ο προϊστάμενος επιπλήττει τους υπαλλήλους, θεωρώντας πως αυτοί φταίνε, ζητώντας τους να μην τον ξαναγγίξουν. Το άλλο βράδυ ο προϊστάμενος φεύγοντας ξεχνάει να κλείσει τον πίνακα και οι υπάλληλοι φεύγουν χωρίς να τον αγγίξουν, αφήνοντάς τον ανοιχτό.

Δείτε επίσης
 Λευκή απεργία

Παραπομπές

Κατηγορία:Διοίκηση Επιχειρήσεων
Κατηγορία:Ηγεσία
Κατηγορία:Εργασία